Bobbi Berk

Bobbi Berk (; ) — Amerikalı interyer dizayneri, televiziya aparıcısı və yazıçısı. O, Emmi mükafatı qalibidir. Berk "Netflix"in "Queer Eye" şousunun ilk səkkiz mövsümündə interyer dizaynı üzrə mütəxəssis kimi rol alıb.

 Həyatı 
Bobbi Berk 25 avqust 1981-ci ildə Texas ştatının Hyuston şəhərində anadan olmuşdur. O, kənd mühitində böyüyüb və uşaqlıq illərini Texas ştatında keçirmişdir. Berk formal dizayn təhsili almamış, lakin interyer dizaynına olan marağı və özünü inkişaf etdirmə bacarığı sayəsində bu sahədə böyük uğur qazanmışdır.

Berk peşəkar karyerasına Nyu-York şəhərində başladı. O, əvvəlcə "Bed Bath & Beyond" və "Restoration Hardware" kimi böyük mağazalarda işləyirdi. Daha sonra "Portico" adlı interyer dizayn mağazasında çalışaraq bu sahədə daha çox təcrübə qazandı. Berk burada işlədiyi müddətdə öz brendini yaratmaq ideyasını inkişaf etdirdi.

2006-cı ildə Berk Los-Ancelesə köçdü və burada öz dizayn biznesini qurdu. O, "Bobby Berk Home" adlı mebel və interyer dizayn mağazası açdı. Daha sonra "Bobby Berk Interiors + Design" brendini yaratdı və müxtəlif layihələr üzərində işləməyə başladı. Onun minimalizm, müasir dizayn və funksionallıq prinsiplərinə əsaslanan üslubu müştərilər arasında böyük maraq qazandı. 

Bobbi Berkin ən böyük populyarlıq qazanması 2018-ci ildə "Netflix" platformasında yayımlanan "Queer Eye" şousu ilə oldu. O, verilişin interyer dizayn mütəxəssisi kimi iştirak edərək insanlara yeni həyat tərzi yaratmaqda kömək etdi. "Queer Eye" proqramında Bobbi Berk köhnə və baxımsız evləri tamamilə dəyişdirir, onları daha funksional və rahat bir məkana çevirirdi. Onun sadə, eyni zamanda şık və praktik yanaşması izləyicilər tərəfindən yüksək qiymətləndirildi.

2023-cü ildə Bobbi Berk "Right at Home: How Good Design is Good for the Mind" adlı kitabını nəşr etdirdi. Bu kitabda o, dizaynın insan psixologiyasına və rifahına təsiri haqqında danışır. Kitab dizayn həvəskarları və interyer dizaynı sahəsində çalışanlar üçün mühüm mənbə hesab olunur.
 İstinadlar 

 Xarici keçidlər